4 
Dl HORVÁTH GÉZA 
Az első gyűjtő, a ki Szerbiában a Hemipterákra ügyet vetett,,, 
dr. Schmidt- Göbl Hermann osztrák entomologus volt a múlt század 
közepén. Az ő gyűjtése alapján irta le Fieber 1851-ben az első Hemiptera- 
fajt (Oxycarenus inermis) Szerbiából (Rhynchotographieen. p. 40.), majd 
10 évvel később az európai Hemipterákról szóló művében * még 7 más 
fajt, ú. m. Hebrus pusillus Fall., Monanthia elongata Fieb., brachycera 
Fieb. és crassipes Fieb., Dictyönota lugubris Fieb., Ophthalmicus mega- 
cephalus Rossi és Crocistethus aereus Fieb. Ezekhez járult később még 
egy kabócza-faj (Tettigometra fusca), melyet ugyanaz a szerző 1865-ben 
Belgrád mellől irt le. (Verb, der zool.-bot. Gesellsch. ÁYien. XV. p. 563.) 
Ugyanakkor s ugyanonnan Tettigometra atra Hag. név alatt még egy 
másik fajt is leirt, de erről egy későbbi munkájában ** kimutatta, hogy 
tulajdonképen szintén új faj (Tettigometra atrata Fieb.) volt.*** 
Mindössze csak ^ fennebb említett 10 faj volt Szerbiából ismeretes, 
midőn ezelőtt 20 évvel a szerbiai Hemiptera-fauna kutatásához és tanul¬ 
mányozásához fogtam. Ez alatt az idő alatt négy Ízben volt alkalmam 
Szerbiát ily czélból meglátogatni. Két Ízben, 1883-ban és 1887-ben, Belgrád 
környékén kutattam; 1898-ban átrándultam az Orsovával szemközt fekvő 
Tekija dunaparti községbe. Legutóbb pedig, 1902-ben, Szerbia déli részét 
kerestem fel és ott Uhl József m. nemz. múzeumi preparátor-segéd 
kíséretében Nis, Pirot és Vranja vidékén főleg Hemipterákat gyűjtöttem. 
Saját gyűjtéseimen kívül még mások révén is kaptam vizsgálati 
anyagot Szerbiából. így 1883-ban dr. Tömösváry Ödön Golubácz és Dobra 
mellett', 1884-ben Merkl Ede Negotin körül gyűjtött számomra Hemipte¬ 
rákat. Azonkívül alkalmam volt 1887-ben a belgrádi főiskola múzeumá¬ 
ban egy kisebb gyűjteményt megvizsgálni, melynek példányait Szpaszoje- 
vics Mladen akkori assistens leginkább Belgrád környékén szedte össze. 
Sokkal jelentékenyebb Hemiptera-készlete van Szerbiából a szerajevói 
tartományi múzeumnak, melyet 1894-ben Hilf Móricz Pozsarevácz, Nis 
és Bela-Palanka táján, meg az utóbbitól délnek fekvő Szuha-Planina lej¬ 
tőin gyűjtött, és melyet szintén feldolgoztam. 
Az általam gyűjtött vagy feldolgozott szerbiai anyagból eddig még 
csak egyes elszórt adatokat közöltem különböző dolgozataimban. Az egész 
anyag — a Fieber- féle fajok hozzáadásával — az alább közölt jegy¬ 
zékben van rendszeresen összeállítva. Ebből az összeállításból kitűnik, 
* Die europäischen Hemiptera. Wien, 1861. 
** Les Cicadines- d’Europe. (Revue et Magasin de Zoologie. 1876. p. 113.) 
*** A múlt század 50-es éveinek vége felé dr. Mayr Gusztáv, akkor pesti reál¬ 
iskolai tanár is járt Szerbiában és Belgrád mellett szintén gyűjtött Hemipterákat 
(Yerh. zool.-bot. Gesellsch. Wien. 1858. p. 568.), de gyűjtésének eredménye nem lett 
irodalmilag feldolgozva. 
